Suchinthana/ta-wikipedia huggingface dataset:
பெரோவிசுக்கைட்டு

பெரோவிசுக்கைட்டு (Perovskite) என்பது கால்சியமும் தைட்டேனியமும் கலந்த கால்சியம் தைட்டனேட்டுக் கனிமம்  (CaTiO3).  பெரோவிசுக்கைட்டு என்னும் இப்பெயர் கால்சியம் தைட்டனேட்டு CaTiO3 (XIIA2+VIB4+X2−3) படிக வகையைக் சேர்ந்தவற்றுக்கு வழங்கப்பெறுகின்றது, இது போன்ற பிற வகைகளையும் பெரோவிசுக்கைட்டு கட்டமைப்பு (|perovskite structure) என்றழைக்கப்படுகின்றது. பல்வேறு வகையான நேர்மின்முனையப் (எதிர்மின்னிகளை ஈர்க்கும்) பொருள்களை இந்தக் கட்டமைப்பில் உள்புதைத்து பயனுடைய பொறியியல் பயன்பாட்டுப் பொருள்களை உருவாக்க முடியும் .

வரலாறு 
இக் கனிமத்தை ஊரல் மலைப்பகுதியில் உருசியர் குசுத்தாவ் உரோசு (Gustav Rose)  1839 இல் கண்டுபிடித்தார். இவர் உருசிய கனிமவியலாளரான இலேவ் பெரோவிசுக்கி (Lev Perovski) (1792–1856). என்பாரின் பெயரைச் சூட்டினார் பெரோவிசுக்கைட்டின் குறிப்பிடத்தக்க படிக அமைப்பை முதன்முதலாக 1926 இல் விட்டர் கோற்றுசுமித்து (Victor Goldschmidt) உறழ்ச்சிக்கூறுகள் (tolerance factors) பற்றிய தன் படைப்பில் குறிப்பிட்டார். எலன் திக்கு மெகாவ் (Helen Dick Megaw) அவர்களின் பேரியம் தைட்டனேட்டைப் பற்றிய ஊடுகதிர் சிதறல் தரவுகளின் அடிப்படையில்  1945 இல் பெரோவிசுக்கைட்டின் படிக அமைப்பு கண்டுபிடித்து வெளியிடப்பட்டது.

கிடைப்பு

சிறப்புப் பண்புகள்
பெரோவிசுக்கைட்டின் நிலைப்புத்தன்மையானது தைட்டனேட்டின் வேதிவினைகளைப் பொருத்து அமைகின்றது.எரிமலைக் குழம்புப் பாறைகளில் தைட்டனேட்டும்(spene) பெரோவிசுக்கைட்டும் சேர்ந்து கிடைப்பதில்லை, ஒரேயொரு விலக்கு காமரூனில் கிடைக்கும்  எட்டிண்டைட்டு (etindite).

பருவியக்கப் பண்புகள் 
பெரோவிசுக்கைட்டு பெரும்பாலும் கனசதுர (கட்டக) படிக அமைப்பைக் கொண்டது. பொதுவான வாய்பாடு . இவ்வமைப்பில் மூலைகளில் உள்ள A இடத்து இயனி (ion) பொதுவாக புவியில் அரிதில்கிடைக்கும் தனிமக் காரங்களாக இருக்கும்,  கட்டகத்தின் நடுவே இருக்கும் B-இட இயனிகள் 3d, 4d, 5d வகை இடைநிலை மாழைகளாக  ( transition metal elements) இருக்கும். கோற்றுசுமிட்டு உறழ்ச்சி அல்லது இசைவுக் கூறு   ஆனது 0.75–1.0 ஆகியவற்ருக்குள் இருந்தால்.  நிறைய எண்ணிக்கையான தனிம மாழை அணுக்கள் பெரோவிசுக்கைட்டு அமைப்பில் நிலைப்புத்தன்மை கொண்டவையாக இருக்கும். </ref>

 

மேலுள்ளதில் RA, RB and RO ஆகியவை முறையே A, B  யின் இயனி ஆரங்களும் ஆக்குசிசனின் ஆரமும் ஆகும்.

பெரோவிசுக்கைட்டுகள் மாழையைவிட (உலோகத்தைவிட) குறைந்த அல்லது அதே அளவு பளபளப்புள்ளவை. நிறமல்லா கீறுபொடி தருபவை, கனசதுரம் போன்ற ஆனால் சீரொழுங்கில்லாத பிளவுகள் உடைய அமைப்புடையவை. எளிதில் உடையும் தன்மையுடையவை. காணப்படும் நிறங்கள்: கறுப்பு, பழுப்பு, சாம்பல், செம்மஞ்சள் முதல் மஞள் வரை, பெரோவிசுக்கைட்டுகள் கனசதுர அமைப்பு கொண்டவை போன்ற தோற்றம் தருபவை, ஆனால் அவை போலி கனசதுர அமைப்புடையவை. கால்சியம் தைட்டனேட்டு போன்ற ஆர்த்தோராம்பிக்கு (orthorhombic) படிகவகையில் படிகமுறும். பெரோவிசுக்கைட்டுப் படிகங்கள் கலீனா (galena)  என்பதோடு குழப்பம் கொள்ளப்பட்டுள்ளன, ஆனால் கலீனா குடுதலான மாழைபோன்ற பளபளப்பும் அதிக அடர்த்தியும் திருத்தமான பிளவுகளும் உண்மையான கனசதுர ஒற்றொருமை (symmetry) அமைப்பும் கொண்டவை.

மேற்கோள்கள் 

கால்சியக் கனிமங்கள்
பெரோவ்சிகைட்டுகள்
லீலாவதி (நடிகை)

லீலாவதி (Leelavathi ) (1937 இல் லீலா கிரண் என்ற பெயரில் பிறந்த   இவர் ஓர் கன்னடத் திரைப்பட நடிகை ஆவார். இவர் தெலுங்கு, கன்னடம், தமிழ் போன்ற மொழிகளில் முக்கியமாக பணியாற்றினார். ராஜ்குமார், விஷ்ணுவர்தன், ம. கோ. இராமச்சந்திரன், என். டி. ராமராவ், சிவாஜி கணேசன், ஜெமினி கணேசன், சங்கர் நாக், கமல்ஹாசன், இரசினிகாந்து, சிரஞ்சீவி, வீ. ரவிச்சந்திரன், சுதீப் போன்ற பல்வேறு புகழ்பெற்ற கலைஞர்களுடன் இணைந்து நடித்துள்ளார். 50 ஆண்டுகளுக்கும் மேலாக தனது தொழில் வாழ்க்கையில் 600க்கும் மேற்பட்ட படங்களில் (கன்னடத்தில் மட்டும் 400 க்கும் மேற்பட்ட) நடித்துள்ளார்.  நாகரஹாவு, அவர்கள் போன்ற படங்களில் இவரது நடிப்பு மக்களால் நினைவு கூறப்படுகிறது.

லீலாவதி தனது வாழ்க்கை முழுவதும் பல்வேறு விருதுகளை வென்றுள்ளார். இதில் 1999 ல் ராஜ்குமார் விருது, மாநில விருதுகள், பிலிம்பேர் விருதுகள் போன்றவை அடங்கும்.

திரைப்பட வாழ்க்கை 
மைசூருக்குச் சென்ற பிறகு, சஞ்சல குமாரி படத்திலும், பின்னர் சங்கர் சிங்கின் நாககண்ணிகா என்ற படத்திலும் ஒரு சிறிய பாத்திரம் கிடைத்தது. இவர் மகாலிங்க பாகவதர் அணியில் சிறீ சாகித்ய சாம்ராஜ்ய நாடகக் குழுவில் சேர்ந்தார். சுப்பைய்யா நாயுடுவின் 1958 திரைப்படமான பக்த பிரகலாதாவில் நடிக்க இவருக்கு வாய்ப்பு கிடைத்தது. மாங்கல்யா யோகா, தர்ம விஜயம், ரணதீரா காந்தீரவா ஆகிய படங்களில் இவருக்கு ஒரு சிறிய பாத்திரங்கள் கிடைத்தன. ராணி ஹொன்னம்மா என்ற படத்திலிருந்து இவர் ஒரு முழு கதாநாயகி ஆனார்.

விருதுகளும், அங்கீகாரமும் 

 ஐந்து நீண்ட தசாப்தங்களாக தென்னிந்தியத் திரைப்படத்திற்காக இவர் செய்த சிறந்த பங்களிப்பிற்காக 2008 ஆம் ஆண்டில் தும்கூர் பல்கலைக்கழகம் இவருக்கு கௌரவ டாக்டர் பட்டம் வழங்கியது.
 குடியரசுத் தலைவர் விருதையும் பெற்றார்.

ஆரோக்கியம் 
இவர் அக்டோபர் 15, 2011 அன்று மருத்துவமனையில் அனுமதிக்கப்பட்டார், மேலும் இவருக்கு இதய பிரச்சினை இருந்தது. ஒரு அறுவை சிகிச்சை மேற்கொள்ளப்பட்டது, இதிலிருந்து இவர் மீண்டார். மருத்துவமனையில் அனுமதிக்கப்பட்ட இவரது அறிக்கைகள் இவரது மகன் வினோத் ராஜ் என்பவரால் மறைக்கப்பட்டன. ஆனால் பின்னர் அது அக்டோபர் 25 அன்று ஒளிபரப்பப்பட்ட டிவி 9 செய்தி அறிக்கையால் வெளிச்சத்திற்கு வந்தது.

மேற்கோள்கள்

வெளி இணைப்புகள் 
 

கன்னடத் திரைப்படத் தயாரிப்பாளர்கள்
20 ஆம் நூற்றாண்டின் இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
1937 பிறப்புகள்
கன்னடத் திரைப்பட நடிகைகள்
கமால் அகமது (அரசியல்வாதி)

கமால் அகமது ஓர் பஹ்ரைன் அரசியல்வாதி ஆவார். இவர் 2011 ஆம் ஆண்டு பிப்ரவரியில் மன்னர் ஹமாத் இப்னு ஈசா அல் கலீஃபா நியமிப்பதன் மூலம் பஹ்ரைன் அமைச்சரவை விவகாரங்களுக்கான அமைச்சராக ஆனார். மேலும் இவர் பஹ்ரைன் மேம்பாட்டு வாரியத்தின் செயல்பாட்டுத் தலைவராகவும் இருந்துள்ளார்.

குறிப்புகள் 

வாழும் நபர்கள்
பகுரைன் அரசியல்வாதிகள்
இராமகிருட்டிணா (கன்னட நடிகர்)

இராமகிருட்டிணா (Ramakrishna ) (பிறப்பு சி. 1951), நீர்நல்லி இராமகிருட்டிணா என்றும் அழைக்கப்படும் இவர், கன்னடத் திரையுலகில் முக்கியமாக பணியாற்றும் ஒரு இந்திய நடிகராவார். இவர், முன்னணி நடிகராக கதாபாத்திர வேடங்களில் சித்தரிக்கப்படுவதில் பெயர் பெற்றவர். மைசூர் மாநிலத்தின் முந்தைய வடகன்னட  மாவட்டப் பகுதியில் சிர்சிக்கு அருகிலுள்ள நீர்நல்லியில் உள்ள அவ்யக பிராமணச் சமூகத்தில் பிறந்தார்.

30 ஆண்டுகளுக்கும் மேலாக இவரது திரை வாழ்க்கையில், இவர் 200க்கும் மேற்பட்ட படங்களில் நடித்துள்ளார்.  பெரும்பாலும் கன்னடப் படங்களிலும், ஒரு சில தமிழ்,  தெலுங்குத் திரைப்படங்களிலும் நடித்துள்ளார். கே. பாலச்சந்தரின்  பொய்க்கால் குதிரை (1983) என்ற திரைப்படத்தில் இவர் ஒரு முக்கிய கதாபாத்திரத்தில் தோன்றினார். புகழ்பெற்ற திரைப்படத் தயாரிப்பாளர் புட்டண்ணா கனகல்  ரங்கநாயகி (1981), மானாச சரோவரா, அம்ருதா கலிகே (1984) போன்ற சிறந்த படைப்புகளில் இவரை நடிக்க வைத்தார். 1990களிலிருந்து, இவர் பெரும்பாலும் துணை வேடங்களில் தோன்றி வருகிறார்.

அரசியல் 
2004 பொதுத் தேர்தலில், முந்தைய கனரா மக்களவைத் தொகுதியில் ஜனதா கட்சி (ஜேபி) சார்பில் போட்டியிட்டு தோல்வியடைந்தார்.

மேற்கோள்கள்

வெளி இணைப்புகள் 
 Filmography of Ramakrishna

1954 பிறப்புகள்
வாழும் நபர்கள்
தமிழ்த் திரைப்பட நடிகர்கள்
ஆஷா பட்

{{Infobox pageant titleholder
| name         = ஆஷா பட்
| image        =Asha_Bhat_in_2019.jpg
| caption = ஜங்லீ திரைப்பட விழாவில் பட், 2019
| birth_name   = ஆஷா பட்
| birth_date   = 
| birth_place  = பத்ராவதி, கருநாடகம், இந்தியா
| hometown     = 
| education    = 
| alma_mater   = பெங்களூர் ஆர்.வி பொறியியல் கல்லூரியில் மின்னணுப் பொறியியல்
| occupation   = வடிவழகி,  நடிகர்,  பொறியாளர்
| years_active = 2014 முதல் தற்போது வரை
| title        =
 மிஸ் சூப்பர்நேஷனல் 2014 
 மிஸ் திவா சூப்பர்நேஷனல் 2014 
| competitions =
 மிஸ் சூப்பர்நேஷனல் 2014   (வெற்றியாளர்)  (சிறந்த திறமை)
 மிஸ் திவா - 2014  (வெற்றியாளர்) மிஸ் கான்ஜெனியலிட்டிமிஸ் பியூட்டிஃபுல் ஸ்மைல்மிஸ் ஃபேஸினேட்டிங் 
}}ஆஷா பட்' (Asha Bhat ) (பிறப்பு: செப்டம்பர் 5, 1992) இவர் கர்நாடகாவைச் சேர்ந்த ஓர் இந்திய வடிவழகிக் கலைஞரும், நடிகையும், பொறியாளரும், அழகுப் போட்டித் தலைப்பை வென்றவருமாவார். இவர், 2014 ஆம் ஆண்டில் மிஸ் சூப்பர்நேஷனல் போட்டியை வென்ற முதல் இந்தியர் ஆவார்.

 ஆரம்பகால வாழ்க்கை மற்றும் கல்வி 
இவர், கன்னட பிராமண பெற்றோர்களான சுப்ரமண்யன், சியாமளா ஆகியோருக்கு 1992 செப்டம்பர் 5 ஆம் தேதி இந்திய மாநிலமான கர்நாடகாவின் சிமோகா மாவட்டத்தில் உள்ள தொழில்துறை நகரமான பத்ராவதியில் பிறந்தார். மருத்துவ ஆய்வக தொழில்நுட்ப வல்லுநர்களான இவரது பெற்றோர் இருவரும், பத்ராவதி நகர மருத்துவ ஆய்வகங்களில் பணியாற்றி வருகின்றனர். இவருக்கு அக்சதா என்ற ஒரு மூத்த சகோதரி ஒரு குழந்தை மருத்துவராக இருக்கிறார்.

பத்ராவதியில் உள்ள புனித சார்லசு பள்ளியில் படித்த இவர், மூதபித்ரியில் உள்ள ஆல்வா, முன் பல்கலைக்கழக கல்லூரியில் பல்கலைக்கழகத்திற்கு முந்தைய கல்வியைத் தொடர்ந்தார். புனேவில் உள்ள ஐ.ஐ.டி ஜே.இ.இ பயிற்சி நிறுவனமான பிரைம் அகாடமியில் ஒரு சிறந்த மாணவராகவும் இருந்தார். இந்த நிறுவனத்தில் படிப்பது அழகு போட்டிகளில் வெற்றிபெற உதவியதாக இவர் கூறினார். ஆல்வா கல்லூரியில் படிக்கும் போது தேசிய மாணவர் படையில் சேர்ந்தார். இங்கு குடியரசு தின முகாமில் பங்கேற்க தேர்வு செய்யப்பட்டார். சார்க் நாடுகளின் தேசிய மாணவர் படை தூதுக்குழுவில் உறுப்பினராக இருந்த இவர் இலங்கை இராணுவக் கழகத்திற்கு 2009 ஆம் ஆண்டில் சென்று  இலங்கை குடியரசுத் தலைவர் மகிந்த ராசபக்ச வழங்கிய விருதை வென்றார். பின்னர், பெங்களூர், ஆர்.வி. பொறியியல் கல்லூரியில் மின்னணு பொறியியலில் இளநிலைப் பட்டம் பெற்றார்.

தற்போது இவர் மும்பையில் வசித்து வருகிறார். மேலும் ஒரு நடிகை என்பதைத் தவிர, இவர் ஒரு சமூக ஆர்வலராகவும், அஸ்ட்ரா அறக்கட்டளை என்ற பெயரில் தனது சொந்த அரசு சார்பற்ற அமைப்பையும் நடத்தி வருகிறார்.

 அழகிப் போட்டி 
2014 ஆம் ஆண்டில், டைம்ஸ் குழுமத்தால் ஏற்பாடு செய்யப்பட்ட மிஸ் திவா போட்டியில் பங்கேற்ற இவர், மிஸ் இந்தியா சூப்பர்நேஷனல் 2014 என முடிசூட்டப்பட்டார். மிஸ் இந்தியா எர்த் 2014 மகுடம் சூட்டப்பட்ட அலங்கிருத சஹாய் மற்றும் போட்டியின் வெற்றியாளரான நொயோனிதா லோத் ஆகியோருக்கு அடுத்தபடியாக 14 அக்டோபர் 2014 அன்று மேற்கு மும்பையின் மும்பை கார்டன் சிட்டியில் நடைபெற்ற போட்டியின் இறுதிப் போட்டியில் முடிசூட்டப்பட்டார். மிஸ் திவா 2014 இல் மிஸ் கான்ஜெனியலிட்டி, மிஸ் பியூட்டிஃபுல் ஸ்மைல், மிஸ் ஃபேஸினேட்டிங்'' உள்ளிட்ட மூன்று சிறப்பு விருதுகளையும் இவர் வென்றுள்ளார்.

மேற்கோள்கள்

வெளி இணைப்புகள் 

 Miss Supranational Website
 

கன்னடத் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
சிவமொக்கா மாவட்ட நபர்கள்
1992 பிறப்புகள்
மாவட்டத் திட்டக் குழு

மாவட்டத் திட்டக்குழு (District Planning Committee (DPC) இந்தியாவில் பஞ்சாயத்து ராஜ் அமைப்பை வலுப்படுத்த, இந்திய அரசியலமைப்புச் சட்டம் பிரிவு 243 ZD-இன் கீழ் இந்தியாவில் உள்ள மாவட்டம் தோறும் அமைக்கப்பட வேண்டிய குழுவாகும். மாவட்டத் திட்டக் குழுவின் துணை தலைவராக மாவட்ட ஆட்சித் தலைவர் இருப்பர். இவருக்கு உதவிட உதவி திட்ட  இயக்குநர்களும் மற்றும் பல்வேறு துறைகளைச் சேர்ந்த அலுவலர்களும் இருப்பர்.மாவட்ட ஊராட்சி, ஊராட்சி ஒன்றியம், கிராம ஊராட்சிகள், பேரூராட்சிகள் மற்றும் நகராட்சிகளின்  குடிநீர், வடிகால் வசதிகள் போன்ற உட்கட்டமைப்பு வளர்ச்சிகளுக்கு, இம்மாவட்டத் திட்டக் குழு திட்டங்களை வகுத்து மாநில அரசிற்கு வழங்கும். இத்திட்டத்தை செயல்படுத்தும் இந்திய மாநிலங்களில் தமிழ்நாடு அரசும் ஒன்றாகும். ஒரு சில மாநிலங்கள் மாவட்டட் திட்டக் குழுவை அமைக்கவில்லை. மாவட்டத் திட்டக் குழுவின் அலுவலகம் மாவட்ட ஆட்சியர் அலுவலகத்தில் செயல்படும்.

மாவட்டத் திட்டக் குழுவில் கீழ்கண்ட துணைக்குழுக்கள் செயல்படும். அவைகள்: 1 ஊரக வளர்ச்சி துணைக்குழு, 2 வேளாண்மை வளர்ச்சித் துணைக்குழு, 3 நகர வளர்ச்சி துணைக்குழு, 4 நீர்ப்பாசான வளர்ச்சி துணைக்குழு, 5  பட்டியல் சமூகத்தினர்,  இதர பிற்படுத்தப்பட்ட வகுப்பினர், பொருளாதாரத்தில் நலிந்ததோர் மற்றும் மகளிர் மற்றும் குழந்தைகளுக்கான வளர்ச்சி துணைக்குழு, 6 வேலைவாய்ப்பு பெருக்குதல் மற்றும் கிடைப்பதற்கான துணை குழு, 7 பொது சுகாதாரம் மற்றும் குடும்ப நலத் துணைக்குழு,  8 கல்வி வள்ர்ச்சிக்கான துணைக்குழு, 9 குடிநீர் வழங்கல் குழு, 10 சாலை மற்றும் போக்குவரத்து துணைக் குழு, 11 சட்டமன்ற உறுப்பினர்கள் மற்றும் நாடாளுமன்ற உறுப்பினர்களின் தொகுதி வளர்ச்சி நிதியை கண்காணிக்கும் குழு

இதனையும் காண்க
 ஊராட்சி ஒன்றியம்
 மாவட்ட ஊராட்சி
 மாவட்ட ஊரக வளர்ச்சி முகமை 
 மாவட்டத் திட்டக் குழு

மேற்கோள்கள்

வெளி இணைப்புகள்
 Committee for District Planning 
74th Constitutional Amendment Act 1994, Government of India
Planning at the grassroots level:An action programme for the eleventh five-year plan, Ministry of Panchayati Raj, Government of India 
Sixth Report of the Second Administrative Committee P84
The State of Panchayats : 2007-08 , An independent assessment, Volume I Thematic report, Chapter 3a, P117-134 Govt of India, April 2008
Status and Functioning of District Planning Committees in India by PRIA, 2007
  பஞ்சாயத்து ராஜ் அமைப்பு - பாகம் 1 - காணொலி 
 பஞ்சாயத்து ராஜ் - பாகம் 2 - காணொலி 
பஞ்சாயத்து ராஜ் - பாகம் 3 - காணொலி 
பஞ்சாயத்து ராஜ் - பாகம் 4 - காணொலி 
பஞ்சாயத்து ராஜ் - பாகம் 5 - காணொலி  
தமிழ்நாட்டில் பஞ்சாயத்து ராஜ் அமைப்பு - பாகம் 6 - காணொலி 

இந்திய நிர்வாக அலகுகள்
தமிழ்நாடு உள்ளாட்சி அமைப்புகள்
தமிழ்நாடு ஊராட்சிகள்
அமான் அலி கான்

உஸ்தாத் அமான் அலிகான் (Ustad Aman Ali Khan) (1888-1953) இவர் ஓர் இந்திய பாரம்பரிய இசைக் கலைஞரும், பெண்டிபஜார் கரானாவின் இசையமைப்பாளருமாவார. இவர் பல கர்நாடக இராகங்களை இந்துஸ்தானி இசையில் கொண்டு வந்தார்.

தொழில் 
உத்தரபிரதேசத்திலிருந்து வந்து மும்பை பெண்டிபஜார் பகுதியில் குடியேறிய பெண்டிபஜார் கரானாவின் நிறுவனர்களில் ஒருவரான சஜ்ஜு கானின் மகனாவார். மைசூர் மாநிலத்தின் அரசவைக் கலைஞர் கலாநிதி பிடாரம் கிருட்டிணப்பாவின் வழிகாட்டுதலின் கீழ் கர்நாடக இசையை கற்றுக்கொண்டார்.  இவர் பெண்டிபஜார் கரானாவுக்கு தாளம் (லயகரி) நுட்பமாக பாடும் பாணி (சர்கம்) ஆகியவற்றை அறிமுகப்படுத்தினார். இவரது இசை குறிப்பாக அதன் தாள சர்கம் வடிவங்களுக்காக குறிப்பிடத்தக்கதாக இருந்தது. இதற்காக இவர் கர்நாடக இசையிலிருந்து உத்வேகம் பெற்றார். சிறந்த பாடகர் அமீர்கான் இவரை தனது வாழ்க்கையில் ஒரு பெரிய இசை செல்வாக்கு என்று கருதினார்.

சீடர்கள் 
இவரது நடை பாடர்களான அமீர் கான், வசந்த்ராவ் தேசுபாண்டே ஆகியோரை ஈர்த்தது.. இவரது சீடர்களில் சிவகுமார் சுக்லா, டி.டி.ஜனோரிகர், முகமது உசேன் கான், பின்னணிப் பாடகர்கள் மன்னா தே, லதா மங்கேஷ்கர், இசை இயக்குநர் நிசார் பாசுமி, வாலி அகமது கான், பி. சைதன்யா தேவ் மற்றும் ஆர்மோனியக்  கலைஞர் சாந்திலால் ஆகியோர் அடங்குவர்.

இறப்பு 
இவர், 1947 இல் மும்பையை விட்டு புனேவில் குடியேறினார். இசைக் கச்சேரிகளுக்காக தில்லிக்குச் சென்றபோது நுரையீரல் அழற்சி நோயால் பாதிக்கப்பட்ட இவர் 1953 பிப்ரவரி 11 அன்று இறந்தார்.

மேற்கோள்கள் 

1953 இறப்புகள்
1888 பிறப்புகள்
நசார் அல் பஹர்னா

நசார் அல் பஹர்னா (அரபு : نزار البحارنة ; ஆங்கிலம்: Nazar Al Baharna) ஓர் பஹ்ரைன் கல்வியாளர், தொழில்முனைவோர் மற்றும் அரசியல்வாதி ஆவார்.

ஆரம்பகால வாழ்க்கை மற்றும் கல்வி 
நசார் 1950 ஆம் ஆண்டு பிறந்தார். இவர் சவூதி அரேபியாவில் உள்ள பெட்ரோலியம் மற்றும் கனிமம் பல்கலைக்கழகத்தில் பட்டம் பெற்றவர். இவர் அங்கு இயந்திர பொறியியலில் இளங்கலை மற்றும் முதுகலை பட்டங்களைப் பெற்றார்.  இவர் 1979 ஆம் ஆண்டில் வேல்ஸ் பல்கலைக்கழகத்தில் இயந்திர பொறியியலில் ஆய்வு பட்டம் பெற்றார்.

பணிகள் 
இவர் டாக்டர் பட்டம் பெற்ற உடனேயே வளைகுடா தொழில்நுட்பக் கல்லூரியில் பொறியியல் துறைத் தலைவர் பதவியைப் பெற்றார். பின்னர் இவர் 1995 வரை பஹ்ரைன் பல்கலைக்கழகத்தில் வெவ்வேறு பதவிகளில் பணியாற்றினார். இவர் கடைசியாக வகித்த கல்விப் பதவி பஹ்ரைன் பல்கலைக்கழகத்தில் கல்வித் திட்டங்கள் மற்றும் அறிவியல் ஆய்வுகளுக்கான துணைத் தலைவராக இருந்தார். கல்வி துறையை விட்டு வெளியேறிய பின்னர் பஹ்ரைனில் ஒரு ஆலோசனை நிறுவனத்தை நிறுவினார்.  இவர் அல் வெஃபாக் தேசிய இஸ்லாமிய சங்கத்தின் ஸ்தாபக உறுப்பினர் ஆவார். 2004 ஆம் ஆண்டில் இந்த சங்ககத்தை விட்டுச் வெளியேறினார். பிறகு ஓராண்டு கழித்து இவர் மீண்டும் அந்த சங்கத்தில் சேர்ந்தார்.  2005 ஆம் ஆண்டு நவம்பர் இவர் பஹ்ரைன் வர்த்தக மற்றும் தொழில்துறை சபையின் துணைத் தலைவரானார்.

இவர் 2006 ஆம் ஆண்டு டிசம்பர் 11 அன்று பஹ்ரைன் நாட்டின் வெளியுறவு அமைச்சராக நியமிக்கப்பட்டார். இவர் இந்த பதவியில் 2011 ஆம் ஆண்டு பிப்ரவரி வரை நீடித்தார். பின்னர் இவர் தனது நிறுவனமான தொழில்நுட்ப ஆலோசனைக் குழுவில் தலைவராக பணிக்குத் திரும்பினார். ஜார்ஜ்டவுன் பல்கலைக்கழகத்தில் வருகை தரும் அறிஞர் ஆராய்ச்சியாளராகவும் உள்ளார். இமான் அறக்கட்டளையின் ஆலோசனைக் குழுவில் உறுப்பினராக உள்ளார்.

2013 ஆம் ஆண்டில், இவர் ஏ யுனிவர்சல் ஹுமன் ரைட்ஸ் மாடல் என்ற புத்தகத்தை வெளியிட்டார்.

குறிப்புகள் 

வாழும் நபர்கள்
1950 பிறப்புகள்
பகுரைன் அரசியல்வாதிகள்
ஆங் சியோங் வு

ஆங் சியோங் வு (ஆகத்து 25, 1995) என்பவர் தென் கொரிய நாட்டு பாடகர் மற்றும் நடிகர் ஆவார். இவர் 101 பருவம் 2 என்ற உண்மை நிலை போட்டி நிகழ்ச்சியில் பங்கேற்று ஐந்தாவது இடத்தைப் பிடித்ததன் மூலம் அறியப்பட்டார். மேலும் 'வண்ண வன்' என்ற கொரியன் கே பாப் குழுவில் முன்னணி உறுப்பினராகுவும் உள்ளார். இவர் 2019 ஆம் ஆண்டு முதல் 'அட் எயிட்டின்' (2019), மோர் தன் பிரண்ட்ஸ் (2020) போன்ற தொலைக்காட்சி தொடர்களிலும் நடித்துள்ளார்.

ஆரம்ப கால வாழ்க்கை
ஓங் சியோங் வு ஆகத்து 25, 1995 ஆம் ஆண்டு தென் கொரியாவில் இஞ்சியோன் என்ற நகரில் பிறந்தார். இவருக்கு ஒரு மூத்த சகோதரி உண்டு. இவர் குவால் நடுநிலைப் பள்ளியில் கல்வி பயின்று, அதைத் தொடர்ந்து 2014 இல் 'ஹன்லிம் மல்டி ஆர்ட் ஸ்கூல்லில்' மேல் நிலை பட்டம் பெற்றார். டாங் சியோல் பல்கலைக்கழகத்தில் நடன மற்றும் நடிப்பு சார்ந்த உயர் நிலை பட்டம் பெற்றார்.

மேற்கோள்கள்

வெளி இணைப்புகள் 
 

1995 பிறப்புகள்
வாழும் நபர்கள்
தென் கொரிய பாடகர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய விளம்பர நடிகர்கள்
இரபீக் கசுனவி

இரபீக் கசுனவி (Rafiq Ghaznavi) (1907 – மார்ச் 2, 1974) இவர் பிரித்தானிய இந்தியாவில் இசைக்கலைஞராகவும், நடிகராகவும் இருந்தார். அப்துல் ரஷீத் கர்தாரின் 'ஹீர் ரஞ்சா' (1932), மெஹபூப் கானின் 'தக்தீர்' ( 1943), 'ஏக் தின் கா சுல்தான்' (1945) போன்றப் படங்களில் இவரது பங்களிப்பு இருந்தது. இவர், லாகூரின் இசுலாமியா கல்லூரியில் கல்வி பயின்றார்.

இவரது மூதாதையர்கள் முதலில் ஆப்கானித்தானின் காசுனியில் இருந்து வந்தவர்கள். 1947 இல் இந்தியப் பிரிப்புக்குப் பின்னர், இவர் பாக்கித்தானின் லாகூருக்கு குடிபெயர்ந்தார். பின்னர், இவர் பாக்கித்தானின் கராச்சிக்கு குடிபெயர்ந்தார். பாக்கித்தானில், இயக்குநர் அஷ்பக் மாலிக் என்பவரின் திரைப்படமான பர்வாஸ் (1954), இயக்குநர் அஜீஸ் அகமதுவின் மண்டி (1956) ஆகிய படங்களுக்கு இசையமைத்தார். பின்னர் இவர் பாக்கித்தானின் வானொலியில் சேர்ந்து, இசை இயக்குனராக வானொலி நிகழ்ச்சிகளுக்கு பிரத்யேகமாக தன்னை அர்ப்பணித்துக் கொண்டார்.

இவர் 1974 மார்ச் 2 அன்று தனது 67 வயதில் கராச்சியில் இறந்தார்.

மேற்கோள்கள்

வெளி இணைப்புகள் 

Rare Pictures of Rafiq Ghaznavi by Rashid Ashraf

பாக்கித்தானிய திரைப்பட நடிகர்கள்
1974 இறப்புகள்
1907 பிறப்புகள்
இருதயநாத் மங்கேசுகர்

இருதயநாத் மங்கேசுகர் (Hridaynath Mangeshkar) (பிறப்பு: அக்டோபர் 26, 1937) இவர் ஓர் இந்திய இசை இயக்குனராவார். பிரபல இசைக்கலைஞர் தீனநாத் மங்கேசுகரின் ஒரே மகனும், இந்திய இசை மேதைகளான லதா மங்கேஷ்கர் , ஆஷா போஸ்லே ஆகியோரின் தம்பியுமாவார். இவர் இசை மற்றும் திரைப்படத்துறையில் பாலாசாகேப் என்று பிரபலமாக அறியப்படுகிறார்.

சுயசரிதை 
இவரது தாயார் கோமந்தக் மராத்தா சமாஜத்தைச் சேர்ந்தவர். லதா மங்கேஷ்கர், ஆஷா போஸ்லே, மீனா கதிகர் மற்றும் உஷா மங்கேஷ்கர் ஆகிய நான்கு சகோதரிகளுக்கு இவர் இளைய சகோதரராவர். மராத்தி நகைச்சுவை நடிகர் தமுன்னா மல்வாங்கரின் மகள் பாரதி மால்வங்கர் என்பவரை மணந்தார். இவர்களுக்கு ஆதிநாத், வைஜ்நாத் என்ற இரண்டு மகன்களும், இராதா என்ற ஒரு மகளும் உள்ளனர் . 2009 ஆம் ஆண்டில், நாவ் மாஸா ஷாமி என்ற தனது முதல் இசைத் தொகுப்பை வெளியிட்டார். இராதா தனது தந்தையிடம் பயிற்சி பெற்றார். மேலும், தந்தையுடன் பல்வேறு மேடை நிகழ்ச்சிகளிலும் பங்கேற்று வருகிறார்.

தொழில் 
இவர், தனது இசை வாழ்க்கையை 1955இல் வெளியான ஆகாஷ் கங்கா என்ற  மராத்தித் திரைப்படத்தின் மூலம் தொடங்கினார். அதிலிருந்து, சன்சார், சானி, ஹா கெல் சவல்யாஞ்சா, ஜானகி, ஜெய்த் ரீ ஜெய்த், அம்பார்த்தா, நிவ்துங் போன்ற பல்வேறு மராத்தி படங்களுக்கும், ஒரு சில பாலிவுட் படங்களுக்கும் இசையமைத்துள்ளார்; அவற்றில் மிகவும் குறிப்பிடத்தக்கப் படங்களாக சுபா, லெக்கின் ... மற்றும் மாயா மெம்சாப் ஆகியவற்றைக் கூறலாம்.

இவர் பணி மிகவும் தேர்ந்தெடுக்கப்பட்டது. மராத்தி மற்றும் இந்தி மொழிகளில் பாடல்களை இயற்றியுள்ளார். இவரது பாடல்கள் பெரும்பாலும் சிக்கலான மீட்டர்களைக் கொண்டுள்ளன. விநாயக் தாமோதர் சாவர்க்கரின் சாகரா பிரன் தலமலாலா  என்ற கவிதைக்கு இவரது இசை குறிப்பிடத்தக்கது. மராத்தி இலக்கியத்தில் மிகவும் பிரபலமான கவிஞர்களில் ஒருவரான ஞானேஷ்வரின் இசையமைப்புகளைக் கொண்ட இவரது 1982 இசைத் தொகுப்பான் ஞானேஸ்வர் மௌலி, மராத்தியில் நவீன பக்தி இசைக்கு வழியமைத்தது.

தூர்தந்தி என்ற தூர்தர்ஷன் இசை நாடகத்திற்கும் இவர் இசையமைத்தார். இவர், நாட்டுப்புறப் பாடல்களையும் இயற்றியுள்ளார்.

விருதுகள் 
இந்தியக் குடியரசுத் தலைவரின் மதிப்புமிக்க தேசிய திரைப்பட விருது, மகாராட்டிரா மாநிலத்தின் லதா மங்கேஷ்கர் விருது, சிறந்த பாடகர் மற்றும் இசை இயக்குநர் / இசையமைப்பாளருக்கான ஏழு மகாராட்டிரா மாநில விருதுகள் போன்ற பல விருதுகளை இவர் தனது வாழ்க்கையில் பெற்றுள்ளார்.

பீம்சென் ஜோஷி, பண்டிட் ஜஸ்ராஜ் ஆகியோரின் கைகளால் இவருக்கு பண்டிட் பட்டம் வழங்கப்பட்டது. இந்திய அரசு இவருக்கு பத்மசிறீ விருதினை 2009 ஆண்டில் வழங்கியது.

மேற்கோள்கள்

வெளி இணைப்புகள் 

1937 பிறப்புகள்
பத்மசிறீ விருது பெற்ற கலைத் துறையினர்
வாழும் நபர்கள்
சந்தோசு மாதவன்

சந்தோசு மாதவன் (Santosh Madhavan, 7 சூன் 1960 – 6 மார்ச் 2024) 'அமிர்த சைதன்யா என்ற பெயரில் இயங்கிய ஓர் இந்திய ஆன்மீக குரு ஆவார். ஐக்கிய அரபு அமீரகத்தில்  மோசடியில் ஈடுபட்டதற்காக சந்தோசு மாதவன் 2004 ஆம் ஆண்டு முதல் இன்டர்போல் என்ற காவல்துறை நிறுவனத்தால் தேடப்பட்டார். இவர் 2002 ஆம் ஆண்டில் 400,000 திர்காம் பண மோசடி செய்ததாக துபாயைச் சேர்ந்த இந்தியப் பெண் செராபின் எட்வின் குற்றம் சாட்டினார். சந்தோசு மாதவன் தனது பெற்றோரின் பெயரில் சாந்திதீராம் என்ற பெயரில் ஒரு அறக்கட்டளையை நிறுவியிருந்தார். பண மோசடி செய்ததற்காக இவர் 2008 ஆம் ஆண்டு மே மாதம் 18 அன்று கொச்சின் அருகே கைது செய்யப்பட்டார்.  
சிறார் மீதான பாலுணர்வு நாட்டம் கொண்ட ஒரு குற்றவாளி எனவும் நிருபிக்கப்பட்டார். சிறுமிகளை துன்புறுத்தி ஆபாச வீடியோக்களை தயாரித்ததாக குற்றம் சாட்டப்பட்டார்.  காவல்துறை காவலில் இருந்தபோது மார்பு வலி குறித்து புகார் அளித்து மருத்துவமனையில் அனுமதிக்கப்பட்டார்.  2009 ஆம் ஆண்டு மே மாதம் 20 அன்று இரண்டு சிறுமிகளை பாலியல் வன்கொடுமை செய்ததற்காக இவருக்கு 16 ஆண்டுகள் சிறைத்தண்டனை விதிக்கப்பட்டது.

மேற்கோள்கள்

1960 பிறப்புகள்
2024 இறப்புகள்
இந்து சமயப் பெரியார்கள்
இந்தியக் குற்றவாளிகள்
பாலியல் குற்றவாளிகள்
இரிசிகேசு ரனதே

இரிசிகேசு ரனதே (Hrishikesh Ranade)(பிறப்பு: 1981 அக்டோபர் 18) இவர் மராத்தித் திரையுலகில் ஓர் இந்திய பின்னணி பாராவார். இவர் இந்தி, மராத்தி மற்றும் வேறு சில இந்திய மொழிகளிலும் பாடல்களைப் பாடியுள்ளார். இவர் ஐடியா சா ரி கா மா பா மகாராட்டிராச்சா அஜச்சா ஆவாஜ் விருதினை வென்றுள்ளார்.

குழந்தைப் பருவம் 
இவர்,இசைக் குடும்பத்தைச் சேர்ந்தவர், இவரது தந்தை பிரமோத் ரனதேவும் நன்கு அறியப்பட்ட மராத்தி பாடகராவார். பண்டிட் விஜய் கோபர்கர், சேகர் கும்போஜ்கர் ஆகியோரிடமிருந்து ஆரம்ப பயிற்சியினைப் பெற்றார்.

தொழில் 
தொலைக்காட்சியில் நிகழ்ச்சிகளையும், ஒளி இசை மற்றும் திரைப்பட இசையில் பல்வேறு விழாக்களையும் செய்துள்ளார். பாடகி சிரேயா கோசலுடன் 2013 ஆம் ஆண்டு இந்திய விமான நிலைய ஆணையத்தின் 18 வது ஆண்டு கொண்டாட்டத்தின் போது மேடை நிகழ்ச்சியை நிகழ்த்தினார். இதில் சில வெற்றி பெற்ற பாடல்களைப் பாடினார். பின்னர் 2013 ஆம் ஆண்டில், இவர் இங்கிலாந்து, ஐரோப்பா போன்ற நாடுகளின் சுற்றுப்பயணத்தில் சிரேயா கோசலுடன் சென்றார். அதில் இவர்கள் ஐரோப்பாவின் பல்வேறு இடங்களில் பாடினர். இது 100 ஆண்டுகால பாலிவுட்டின் கொண்டாட்டமாக இருந்தது. இருவரும் பாலிவுட்டின் புகழ்பெற்ற பின்னணிப் பாடகர்களுக்கு அஞ்சலி செலுத்தினர். இலண்டனின் வெஸ்ட்மின்ஸ்டரில் உள்ள ராயல் ஆல்பர்ட் அரங்கத்தில் இவர்கள் ஒரு சிறந்த நிகழ்ச்சியைக் கொண்டிருந்தனர். 2013 மே 17 அன்று இருவரும் ஐக்கிய அரபு அமீரகத்தில் உள்ள சார்ஜா துடுப்பாட்டச் சங்க மைதானத்தில் நிகழ்ச்சியை நிகழ்த்தினர்.

 2015 சனவரி 10 அன்று புனே,இன்ஃபோசிஸ்  நிறுவனத்தில் நடந்த நேரடி இசை நிகழ்ச்சியில் சிரேயா கோசலுடன் பாடினார்.
 சனிவார்வாடா திருவிழாவிலும் இவர் தனது நிகழ்ச்சியை நிகழ்த்தினார்.
 மிர்ச்சி இசை விருதுகள் என்ற மராத்தி விருது வழங்கும்  நிகழ்ச்சியிலும் இசை நிகழ்ச்சியை நிகழ்த்தினார்.

சொந்த வாழ்க்கை 
இவர், பாடகர் பிரஜ்கா ஜோஷி என்பவரை மணந்தார். இவர்க்ளுக்கு ஒரு மகள் உள்ளார்.

மேற்கோள்கள் 

1981 பிறப்புகள்
வாழும் நபர்கள்
சுதிர் பத்கே

சுதிர் பத்கே (Sudhir Phadke) (), (1919 சூலை 25 - 2002 சூலை 29) இவர் இந்தியாவின் புகழ்பெற்ற மராத்தி பாடகரும், இசையமைப்பாளரும் ஆவார். இவர் மராத்தி திரையுலகின் சின்னமாகவும், மராத்தி மெல்லிசை மன்னராகவும் ஐந்து தசாப்தங்களாக கருதப்பட்டார். மராத்தியைத் தவிர, பல இந்தி படங்களிலும் இவர் பாடி இசையமைத்துள்ளார்.

இவரது புனைபெயர் பாபுஜி என்பதாகும்

சுயசரிதை 
இவர் 1919 சூலை 25 அன்று கோலாப்பூரில் பிறந்தார். இவரது பிறந்த பெயர் இராம் பத்கே, ஆனால் பின்னர் அவர் எச்.எம்.வி நிறுவனத்திற்காக ஒரு பாடலை இயற்றியபோது தனது பெயரை 'சுதிர்' என்று மாற்றிக்கொண்டார். கோலாப்பூரில் மறைந்த வாமனராவ் பாத்தியேவிடமிருந்து இவர் குரலிசையைக் கற்றுக் கொண்டார். 1941 இல் எச்.எம்.வி உடன் தனது வாழ்க்கையைத் தொடங்கிய பின்னர், 1946 இல் பிரபாத் திரைப்பட நிறுவனத்தில் இசை இயக்குநராக சேர்ந்தார். தனது நீண்ட தொழில் வாழ்க்கையில், பல மராத்தி மற்றும் இந்தி படங்களுக்கு இசை அமைத்தார். இவர் ஒரு பின்னணி பாடகராகவும் இருந்தார். இவர் தனது சக பாடகி இலலிதா தீல்கரை மணந்தார். இவர்களின் மகன் சிறீதர் பத்கேயேயும் (பிறப்பு 1950) ஒரு இசையமைப்பாளராகவும், பாடகராகவும் இருக்கிறார்.

கவிஞர் ஜி. டி. மதுல்கரின் கவிதைகளை அடிப்படையாகக் கொண்ட கீத் ராமாயணம், இவரது மிகவும் பிரபலமான படைப்புகளில் ஒன்றாகும். இந்த நிகழ்ச்சி அகில இந்திய வானொலியில் 1955–56 வரை ஒலிப்பரப்பப்பட்டது. இந்த நிகழ்ச்சியின் மேடை நிகழ்ச்சிகள் இன்றும் பெரும் கூட்டத்தை ஈர்க்கின்றன. அனைத்து 56 பாடல்களுக்கும் இவர் இசையமைத்தார். மேலும் அவை வானொலியில் இவராலும் மாணிக் வர்மா, இலலிதா தீல்கர், லதா மங்கேஷ்கர், வசந்த்ராவ் தேசுபாண்டே, ராம் பதக், உஷா ஆத்ரே போன்ற வெவ்வேறு பாடகர்களால் பாடப்பட்டன.

தனது வாழ்க்கையின் கடைசி நாட்களில், இந்திய சுதந்திர போராட்ட வீரர் விநாயக் தாமோதர் சாவர்க்கரின் வாழ்க்கை குறித்த இந்தித் திரைப்படத்தை தயாரிப்பதில் இவர் ஈடுபட்டிருந்தார். வீர் சாவர்க்கர் திரைப்படம் பொது நன்கொடைகளால் நிதியளிக்கப்பட்டது. இந்த படத்திற்கு கடைசியாக பாடி இசை அமைத்தார்.

இவர் கோவா சுதந்திர இயக்கத்துடன் தீவிரமாக ஈடுபட்டார். மேலும் இந்தியாவின் சுதந்திரத்திற்குப் பிந்தைய போராட்டத்தில் 60 ஆண்டுகளுக்கும் மேலாக ராஷ்டிரிய சுயம்சேவக் சங்கத்துடன் இணைந்திருந்தார். இவர் அமெரிக்காவில் 'இந்தியப் பாரம்பரிய அறக்கட்டளை'யின் முக்கிய உத்வேகமாகவும் நிறுவன உறுப்பினராகவும் இருந்தார்.

திரைப்படவியல் 
இவர் ஒரு இசை இயக்குனராக 111 படங்களுக்கு இசையமைத்திருந்தார். அவற்றில் 21 படங்கள் இந்தியில் உள்ளன . பிரபல இந்திய பாடகர்களான ஆஷா போஸ்லே, லதா மங்கேஷ்கர் ஆகியோருடன் இவர் பல படங்களில் பணியாற்றினார்.

இறப்பு 
இவர் மும்பையில் 2002 சூலை 29  அன்று  மூளையில் குருதிப்பெருக்கு காரணமாக இறந்தார். இவரது உடல் மத்திய மும்பையில் உள்ள  தாதரில் உள்ள வீர் சாவர்க்கர் நினைவிடத்தில் வைக்கப்பட்டு, பல அபிமானிகள் இறுதி அஞ்சலி செலுத்தினர்.

நினைவு 
மும்பை புறநகர்ப் பகுதியான போரிவலி மற்றும் தாகிசார் இடையே கிழக்கு மற்றும் மேற்கை இணைக்கும் தொடருந்து பாதைக்கும், தாகிசர் ஆற்றுக்கு மேலே செல்லும் ஒரு மேம்பாலத்திற்கும் இவரது பெயரிடப்பட்டது.

மும்பை புறநகர்ப் பகுதியான பாண்டுப் (மேற்கு) நகரில் உள்ள பாண்டுப் கிராம சாலை சங்கீத்கர் சுதிர் பத்கே மார்க் என பெயரிடப்பட்டது.

மேற்கோள்கள் 

சங்கீத நாடக அகாதமி விருது பெற்றவர்கள்
மராத்தியர்கள்
இந்தியத் திரைப்பட இசையமைப்பாளர்கள்
2002 இறப்புகள்
1919 பிறப்புகள்
விடுதலைப்புலிகள் (பத்திரிகை)

விடுதலைப்புலிகள் என்பது தமிழீழ விடுதலைப் புலிகளின்  அதிகாரபூர்வப் பத்திரிகையாகும்.

ஆரம்பம்
இப் பத்திரிகை 1984இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்களால் தமிழ்நாட்டில் ஆரம்பித்து வைக்கப் பட்டது. பன்னிரண்டு பத்திரிகைகள் தமிழ்நாட்டில் இருந்து வெளியாகின. அன்ரன் பாலசிங்கம் அவர்கள் பத்திரிகையின் மேற்பார்வையாளராகச் செயற்பட்டார்.

இடைநிறுத்தம்
1986இல் விடுதலைப்புலிகளின் தலைவர் வேலுப்பிள்ளை பிரபாகரன் அவர்கள் தமிழநாட்டிலிருந்து வெளியேறி தமிழீழத்துக்கு வந்ததும் 'விடுதலைப்புலிகள்' பத்திரிகை அச்சாவது நின்று போனது. அதைத் தொடர்ந்து நடைபெற்ற இந்திய – புலிகள் போர்க்காலத்திலும் பத்திரிகை வெளிவரவில்லை.

மீண்டும் ஆரம்பம்
1990 இல் இந்திய இராணுவம் ஈழத்தை விட்டு வெளியேறியதைத் தொடர்ந்து 1990, பெப்ரவரி மாதத்தில் தமிழீழ விடுதலைப்புலிகளின் தலைவர் வேலுப்பிள்ளை பிரபாகரன் அவர்கள்  மீண்டும் இப் பத்திரிகையை ஆரம்பிக்கும் படி ஆணையிட்டிருந்தார். அதைத் தொடர்ந்து விடுதலைப்புலிகள் பத்திரிகையின் 13வது ஏடு  1990, ஏப்ரல் 15 இல்  தமிழீழத்தில் வெளியானது.

செயற்பாடு

வெளி இணைப்புகள்
நூலகத்தில் சில பத்திரிகைகள் 
விடுதலைப்புலிகள் பத்திரிகை தொகுப்பு 1 இலிருந்து 138 வரை

மேற்கோள்கள்

விடுதலைப் புலிகளின் ஊடகத்துறை
க. வெங்கடபதி

கண்ணுசாமி வெங்கடபதி (Kannusamy Venkatapathy பிறப்பு 15 சூன் 1946) ஆங்கில முன்னெழுத்து கொண்டு கே. வெங்கடபதி என அழைக்கப்படும் இவர்  இந்தியாவின் தமிழ்நாடு மாநிலத்தைச் சேர்ந்த  திமுக அரசியல்வாதியாவார். 14வது மக்களவை  உறுப்பினராக இருந்தார். தமிழ்நாட்டின் கடலூர் மக்களவைத் தொகுதியிலிருந்து இவர் தேர்ந்தெடுக்கப்பட்டார். 

2004 ஆம் ஆண்டு இவர் பதினான்காவது மக்களவை அமைச்சரவையில் சட்டம் மற்றும் நீதித்துறையின்  இணை அமைச்சராக இருந்தார்.

மேற்கோள்கள் 

கடலூர் மாவட்ட நபர்கள்
திராவிட முன்னேற்றக் கழக அரசியல்வாதிகள்
14வது மக்களவை உறுப்பினர்கள்
1946 பிறப்புகள்
இந்தியத் தமிழர்
வாழும் நபர்கள்
தமிழ்நாட்டைச் சேர்ந்த ஒன்றிய அமைச்சர்கள்
மிசா பாரதி

மருத்துவர் மிசா பாரதி (Dr. Misa Bharti) (நீ யாதவ்) பீகார் மாநிலத்தைச் சேர்ந்த இந்திய அரசியல்வாதி ஆவார். இவர் லாலு பிரசாத் யாதவ் மற்றும் ராப்ரி தேவியின் மகளாவர். 2014ஆம் ஆண்டில், இவர் பாடலிபுத்ரா மக்களவைத் தொகுதியில் தோல்வியுற்றார். இவரை வெற்றிகொண்டவர் பாஜகவில் சேர்ந்த ஆர்ஜேடி அதிருப்த்தியாளரான ராம் கிருபால் யாதவ் ஆவர். மிசா பாரதி 2019ஆம் ஆண்டு நடைபெற்ற தேர்தலிலும் பாடலிபுத்ரா தொகுதியிலிருந்து சுமார் 38000 வாக்கு வித்தியாசத்தில் தோற்றார். 2016ஆம் ஆண்டு ஜீன் மாதம் நடைபெற்ற மாநிலங்களவை தேர்தலில்பீகாரைச் சேர்ந்த ராம் ஜெத்மலானியுடன் போட்டியின்றி தேர்ந்தெடுக்கப்பட்டார்.

ஆரம்பகால வாழ்க்கை மற்றும் கல்வி 
மிசா பாரதி 1976 ஆம் ஆண்டில் பீகார் மாநிலத்தின் முன்னாள் முதல்வர்களான லாலு பிரசாத் யாதவ் மற்றும் ராப்ரி தேவி ஆகியோருக்கு மகளாகப் பிறந்தார். உள்நாட்டு பாதுகாப்பு அவசரக்கால கால பராமரிப்பு சட்டத்தின்கீழ் (மிசா) லாலு சிறையில் அடைக்கப்பட்டதன் நினைவாக மிசா எனப் பெயரிடப்பட்டார். இவர் தனது பெற்றோரின் ஒன்பது குழந்தை. ஏழு மகள்களில் மூத்தவர். இவரது சகோதரர்கள் இருவர்.  மிசா 1993ஆம் ஆண்டில் டாடா ஸ்டீல் ஒதுக்கீட்டில் பாட்னா மருத்துவக் கல்லூரியில் மருத்துவப் படிப்பில் சேர்ந்தார். பின்னர் பாதுகாப்பு காரணங்களுக்காக பாட்னா மருத்துவக் கல்லூரி மருத்துவமனைக்கு மாற்றப்பட்டார். மகப்பேறு மருத்துவத்தில் சிறப்பிடம் பெற்ற மிசா மருத்துவப் பாடத்தில் அதிக மதிப்பெண் பெற்றவர் வரிசையில் இடம் பிடித்தார்.

தனிப்பட்ட வாழ்க்கை 
மிசா பாரதி 1999ஆம் ஆண்டு திசம்பர் 10ஆம் நாள் கணினி பொறியாளரான சைலேசு குமாரை மணந்தார். இந்தத் தம்பதியருக்கு இரண்டு மகள்கள் மற்றும் ஒரு மகன் என மூன்று குழந்தைகள், உள்ளனர். மிசா துடுக்கான மனநிலை உடையவராக அறியப்படுகிறது.

அரசியல் வாழ்க்கை 
மிசா பாரதி 2014 மக்களவைத் தேர்தலில் பாடலிபுத்ராவிலிருந்து இராச்டிரிய ஜனதா தளம் சார்பில் போட்டியிட்டார். லாலு யாதவின் நம்பகமான தோழரான இராம் கிருபால் யாதவிடம் தோற்றார். ஜூன் 2016ல் மாநிலங்களவைத் தேர்தலுக்கான ராச்டிரிய ஜனதா தளக் கட்சியின் வேட்பாளராகப் போட்டியிட்டார். பீகாரைச் சேர்ந்த ராம் ஜெத்மலானியுடன் போட்டியின்றி தேர்ந்தெடுக்கப்பட்டார்.  மிசா மீண்டும் 2019 மக்களவைத் தேர்தலில் பாடலிபுத்ராவில் மீண்டும் போட்டியிட்டு பாரதிய ஜனதா கட்சியின் வேட்பாளரான ராம் கிருபால் யாதவிடம் தோற்றார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
1976 பிறப்புகள்
வாழும் நபர்கள்
பீகார் அரசியல்வாதிகள்
பெண் அரசியல்வாதிகள்
18ஆவது மக்களவை உறுப்பினர்கள்
நாங்க ரொம்ப பிசி

நாங்க ரொம்ப பிசி (Naanga romba busy) என்பது 2020 ஆம் ஆண்டு வெளியான இந்திய தமிழ் மொழி குற்றவியல் மற்றும் நகைச்சுவைத் திரைப்படம் ஆகும். இத்திரைப்படத்தை பத்ரி இயக்கியுள்ளார். இந்த படம் கன்னட திரைப்படமான மாயபஜார் 2016 (2020) இன் மறு ஆக்கம் ஆகும், மேலும் இத்திரைப்படத்தில் பிரசன்னா, ஷாம், அஸ்வின் ககுமனு, யோகி பாபு, ஸ்ருதி மராத்தே, ரித்திகா சென், மற்றும் விடிவி கணேஷ்  ஆகியோர்நடித்துள்ளனர் .

நடிகர்கள் 

 பிரசன்னா
 ஷாம்
 அஸ்வின் காகுமனு
 யோகி பாபு
 சுருதி மராத்தே
 ரிட்டிகா சென்
 வி.டி.வி கணேஷ்
 ஆர்.என்.ஆர் மனோகர் 
 மாஸ்டர் சக்தி 
 சீனிவாசன்

தயாரிப்பு 
2020 செப்டம்பர் மாத தொடக்கத்தில், சுந்தர் சி., பணமதிப்பு நீக்கம் தொடர்பான த்ரில்லர் படமான மாயாபஜார் 2016 (2020) இன் மறுஆக்க உரிமையை வாங்கியதாக செய்தி வெளியிடப்பட்டது. இத்திரைப்படத்தின் பணிகள் செப்டம்பர் 14, 2020 அன்று தொடங்கப்பட்டது.  அவ்னி மூவிஸ் என்ற பதாகையின் கீழ் இப்படம் தயாரிக்கப்பட்டது. இப்படத்தை சுந்தர் சி உடன் கலகலப்பு (2012) மற்றும் ஆக்சன் (2019) படங்களில் வசன எழுத்தாளராக பணியாற்றிய பத்ரி இயக்கியுள்ளார். பிரசன்னா மற்றும் ஷாம் ஆகியோர் போலீஸ் அதிகாரிகளாகவும், அஸ்வின் ககுமனு மற்றும் யோகி பாபு முறையே ஒருவர் இளைஞராகவும், மற்றொருவர் திருடனாகவும் சித்தரிக்கப்பட ஒப்பந்தம் செய்யப்பட்டனர். ரைசா வில்சன் படத்தில் பணியாற்ற இருப்பதாக ஊடகங்கள் செய்தி வெளியிட்டன; இருப்பினும், இது பின்னர் தவறானது என்று நிரூபிக்கப்பட்டது. குரு சிஷ்யன் (2010) படத்தில் நடித்த ஸ்ருதி மராத்தே, பிரசன்னாவுக்கு இணையராகப் பெண் கதாபாத்திரத்தில் நடித்துள்ளார், இந்த படம் அவர் தமிழ் சினிமாவுக்கு திரும்ப வருவதைக் குறிக்கிறது.  கடைசியாக டகால்டியில் (2020) தோன்றிய ரித்திகா சென்,  ககுமனுக்கு இணையராகப் பெண் கதாபாத்திரத்தில் நடித்துள்ளார்.  கோவிட்-19 பெருந்தொற்றின்  போது இந்த படம் இருபத்தி ஆறு நாட்களில் சென்னையில் படமாக்கப்பட்டது.  இத்திரைப்படத்தின் தலைப்பு பின்னர் நாங்க ரொம்ப பிசி என்று தெரியவந்தது.

ஒலிப்பதிவு 
சி.சத்யா இத்திரைப்படத்திற்கு இசையமைக்கிறார்.

வெளியீடு 
இத்திரைப்படத்தின் முதல் காட்சி அக்டோபர் 26, 2020 அன்று காலை 11:30 மணிக்கு சன் டிவியில் திரையிடப்பட்டது.  படம் தீபாவளியன்று சன் டிவியில் வெளியாகும்.

மேற்கோள்கள் 

2020 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
தொலைக்காட்சித் திரைப்படங்கள்
மசாலாத் திரைப்படங்கள்
ஜான்சி (மக்களவைத் தொகுதி)

ஜான்சி மக்களவைத் தொகுதி (Jhansi Lok Sabha constituency)(   ) என்பது வட இந்தியாவில் தென்மேற்கு உத்தரப்பிரதேச மாநிலத்தில் உள்ள  மக்களவை (நாடாளுமன்ற) தொகுதியாகும் .

உத்தரபிரதேசத்தில் இந்த தொகுதியின் வரிசை எண் 46 ஆகும். இந்த தொகுதியில் லலித்பூர் மாவட்டத்தின் சிலப் பகுதிகளும் அடங்கும் (ஜான்சி நகரத்திலிருந்து தெற்கே).

சட்டசபை பிரிவுகள்

நாடாளுமன்ற உறுப்பினர்கள்

மேற்கோள்கள்

உத்தரப் பிரதேச மக்களவைத் தொகுதிகள்
பத்ருத்தீன் அஜ்மல்

பத்ருதீன் அஜ்மல் (Badruddin Ajmal) (பிறப்பு: பிப்ரவரி 12, 1950) இந்திய மாநிலமான அசாமில் பிறந்தவர். துப்ரி மக்களவைத் தொகுதியிலிருந்து, இந்திய நாடாளுமன்ற உறுப்பினராக பணியாற்றினார். உலகின் மிகவும் செல்வாக்கு மிக்க 500 முஸ்லிம்களில் அவர் தொடர்ந்து பட்டியலிடப்பட்டுள்ளார்.

பத்ருதீன் அசாம் ஐக்கிய ஜனநாயக முன்னணியை (AUDF) நிறுவினார், இப்போது அகில இந்திய ஐக்கிய ஜனநாயக முன்னணியை (AIUDF) நிறுவி செயல்பட்டுவருகின்றார்.  மேலும் இவர் அசாம் மாநில ஜாமியத் உலமா-இ-ஹிந்தின் தலைவராகவும் உள்ளார். தாருல் உலூம் தியோபந்த் பல்கலைக்கழகத்தில் இறையியல் மற்றும் அரபியில் முதுகலைப் பட்டம் பெற்றவர்.  தொழிலதிபர் மற்றும் ஒரு சமூக சேவகராகவும் நன்கு அறியப்பட்டவர்.

மக்களவை உறுப்பினராக
அஜ்மல் 2004, 2009, 2014 நாடாளுமன்ற தேர்தல்களில் அகில இந்திய ஐக்கிய ஜனநாயக முன்னணியின் சார்பாக துப்ரி மக்களவைத் தொகுதியில் போட்டியிட்டு வென்றார்.

அறப்பணி
அசாமின் ஹோஜாயில் உள்ள ஹாஜி அப்துல் மஜித் நினைவு மருத்துவமனை மற்றும் ஆராய்ச்சி மைய பொது அறக்கட்டளையின் (Haji Abdul Majid Memorial Public Trust) நிர்வாக அறங்காவலர் ஆவார். இந்த அறக்கட்டளை கரீம்கஞ்ச் மாவட்டத்தின் பதர்பூருக்கு அருகிலுள்ள மாலுவாவில் பதர்பூர் மருத்துவமனையையும் அறக்கட்டளையின் கீழ் நிறுவியுள்ளார்.

சான்றுகள் 

15வது மக்களவை உறுப்பினர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
1950 பிறப்புகள்
இந்திய முஸ்லிம்கள்
இந்தியத் தொழிலதிபர்கள்
அசாமிய அரசியல்வாதிகள்
திவ்யா மேனன்

திவ்யா மேனன் (Divya Menon) இயாசு ராச் என்ற இந்தித் திரைப்பட நிறுவனத்தின் தயாரிப்பில் இயக்குநர் திபக்கர் பானர்ச்சி இயக்கிய டிடெக்டிவ் பியோம்கேசு பக்சி என்ற திரைப்படத்தில் சத்தியாவதி கதாபாத்திரத்திலும், இயக்குநர் சாசி சுடிகலாவின் 2017ஆம் ஆண்டு  வெளியான மோனா டார்லிங் என்ற திரைப்படத்தில் சாரா என்ற கதாபாத்திரத்திலும் நடித்துள்ளார். மோனா டார்லிங் திரைப்படத்தில் திவ்யா மேனனின் நடிப்பு பாராட்டப்பட்டது.

கொல்கத்தாவிலுள்ள தேசிய உடையலங்கார தொழில்நுட்பக் கல்லூரியில் திவ்யா வடிவமைப்பு பாடத்தில் பட்டம் பெற்றுள்ளார். வடிவமைப்பாளர் சபியாசாச்சியுடன் சேர்ந்து பணியாற்றியுள்ள திவ்யா ஒரு பாடகியாகவும் கிட்டார் இசைக் கலைஞராகவும் இயங்கினார்.

மேற்கோள்கள் 

Detective Byomkesh Bakshy! actress Divya Menon opens up about getting stalked on Facebook
Sabyasachi’s assistant to play Sushant Singh Rajput’s wife in Detective Byomkesh Bakshi?
Casted Sushant Singh Rajput in 'Detective Byomkesh Bakshy' because of his vulnerability: Dibakar Banerjee

வாழும் நபர்கள்
இந்தியத் திரைப்பட நடிகைகள்
1989 பிறப்புகள்
கே. எஸ். அழகிரி

கீ. ச. அழகிரி (K. S. Alagiri) என்பவர் இந்திய அரசியல்வாதியாவார். இவர் தமிழ்நாடு இந்திய தேசிய காங்கிரசு கட்சியின் தலைவராக இருந்தார். 2009ஆம் ஆண்டு நடைபெற்ற கடலூர் மக்களவை தொகுதியிலிருந்து இந்திய நாடாளுமன்றத்தின் உறுப்பினராகத் தேர்ந்தெடுக்கப்பட்டவர் ஆவார். முன்னதாக, இவர் தமிழ்நாடு சட்டமன்றத் தேர்தல்களில் இந்திய தேசிய காங்கிரசு வேட்பாளராகச் சிதம்பரம் சட்டமன்றத் தொகுதியில் 1991ஆம் ஆண்டும், தமிழ் மாநில காங்கிரசு வேட்பாளராக 1996ஆம் ஆண்டும் தேர்தலில் போட்டியிட்டு வெற்றிபெற்றுள்ளார்.

ஆரம்ப கால வாழ்க்கை 
கடலூர் மாவட்டம் கீரப்பாளையத்தினைச் சேர்ந்த இவர், 1952ஆம் ஆண்டு பிறந்தார். சிதம்பரம் அண்ணாமலை பல்கலைக்கழகத்தில் இளங்கலைப் பட்டம் பெற்றார்.

வகித்தப் பதவிகள் 

 மாநிலத் தலைவர் - தமிழ்நாடு காங்கிரசு (பிப்ரவரி 2019 - பிப்ரவரி 2024)
 இந்திய நாடாளுமன்றத்தின் முன்னாள் உறுப்பினர் (2009-2014)
 தமிழகத்தின் சட்டமன்றத்தின் முன்னாள் உறுப்பினர். (1991-2001)

போட்டியிட்டத் தேர்தல்கள்

மக்களவைத் தேர்தல்கள்

சட்டமன்றத் தேர்தல்கள் 

 இந்திய தேர்தல் ஆணையம் முடிவுகள் :, 1991, 1996

மேற்கோள்கள் 

1952 பிறப்புகள்
கடலூர் மாவட்ட நபர்கள்
10 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
15வது மக்களவை உறுப்பினர்கள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
புஷ்பலதா

புஷ்பலதா (Pushpalatha) தென்னிந்தியத் திரைப்பட நடிகை ஆவார். இவர் தமிழ், தெலுங்கு, மலையாள மொழிகளில் நூற்றுக்கும் அதிகமான திரைப்படங்களில் கதாநாயகியாகவும், துணை நடிகையாகவும் நடித்துள்ளார். இவர் முதன்முதலாக 1958 இல் வெளியான செங்கோட்டை சிங்கம் திரைப்படத்தில் நடித்தார். நானும் ஒரு பெண் திரைப்படத்தில் ஏ. வி. எம். ராஜனுடன் இணைந்து நடித்த போது இருவரும் காதலித்துப் பின்னர் திருமணம் செய்து கொண்டனர்.

நடித்த திரைப்படங்கள்

1950களில்

1960s

1970கள்

1980கள்

மேற்கோள்கள்

வெளி இணைப்புகள் 
 

தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
மலேசியா எஸ். பாண்டியன்

மலேசியா எஸ். பாண்டியன் (S. Malaysia Pandian)  என்பவர் இந்திய அரசியல்வாதி ஆவார். இந்தியத் தேசிய காங்கிரஸ் கட்சியினைச் சார்ந்த இவர் தமிழ்நாடு சட்டமன்ற முதுகுளத்தூர் தொகுதி உறுப்பினராவார்.

இவர் முதுகுளத்தூர் சட்டமன்றத் தொகுதியில் நன்கு பெயர் பெற்றவர். இவர் தனது சொந்த சமூகத்தின் உதவியுடன் தேர்தலில் வெற்றி பெற்றார். யாதவ மக்களின் பெரும்பான்மையான ஆதரவு இவரது வெற்றிக்குக் காரணமாக அமைந்தது. முதுகுளத்தூர் சட்டமன்றத் தொகுதியில் வென்றவர்களில் பலர் இந்தியத் தேசிய காங்கிரஸ் கட்சியினைச் சார்ந்தவர்கள். முன்னாள் இந்தியத் தேசிய காங்கிரஸ் தமிழ்நாடு தலைவர் சோ. பாலகிருஷ்ணன் இத்தொகுதியிலிருந்து வெற்றிபெற்றவர்.

குறிப்புகள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பாங்குலு தீவு

பாங்குலு தீவு (Bangkulu Island) பசிபிக் பெருங்கடலின் தென்மேற்கு பகுதியின் நீட்சியாகவுள்ள பண்டா கடலில் இருக்கும் ஓர் தீவாகும். பாங்காய் தீவுகளின் ஒரு பகுதியாக இது கருதப்படுகிறது. பாங்காய் தீவுகளின் பிரதிநிதியாட்சியால் இத்தீவு நிர்வகிக்கப்படுகிறது. அபோகோனிடே குடும்பத்தைச் சேர்ந்த பாங்காய் கார்டினல் மீன்கள் பாங்குலு தீவில் அதிகம் காணப்படுகின்றன.

மேற்கோள்கள் 

இந்தோனேசியாவின் தீவுகள்
ஜிக்மே கியாட்சோ (திபெத்திய சுதந்திர ஆர்வலர்)

ஜிக்மே கியாட்சோ (Jigme Gyatso) (பிறப்பு 1961) இவர் திபெத்திய சுதந்திர அமைப்பின் திபெத்திய ஆர்வலர் ஆவார். இவர் 1996 இல் ஒரு எதிர் புரட்சிகர அமைப்பை வழிநடத்தினார். மேலும், பிளவுகளைத் தூண்டினார் என்ற குற்றச்சாட்டில் 15 ஆண்டுகள் சிறைத்தண்டனை விதிக்கப்பட்டார். 2004 ஆம் ஆண்டில் இவர் சிறையில் எதிர்ப்பு தெரிவித்தபோது இவருக்கு கூடுதல் இரண்டு ஆண்டுகள் சேர்க்கப்பட்டன. பல சர்வதேச மனித உரிமைக் குழுக்கள் இவர் சார்பாக எதிர்ப்புத் தெரிவித்தன அல்லது பிரச்சாரம் செய்தன. பன்னாட்டு மன்னிப்பு அவை இவரை மனசாட்சியின் கைதியாக நியமித்தது.

பின்னணியும், ஆரம்பகால செயல்பாடுகளும் 
இவர், திபெத்தின் கான்சு மாகாணத்தில் உள்ள அம்டோவில் உள்ள கெர்சூலைச் சேர்ந்தவர். 1985 ஆம் ஆண்டில், மதத் துவக்கத்தைப் பெறுவதற்காக இவர் இந்தியாவுக்கு வந்தார். பின்னர் திபெத்துக்குத் திரும்பி அடுத்த ஆண்டு ஒரு மடத்தில் சேர்ந்தார். பின்னர் இவர் திபெத்திய சுதந்திர இயக்கத்தில் ஈடுபட்டார். 1991 இல் "திபெத்திய சுதந்திர அமைப்பு" என்ற இரகசிய இளைஞர் அமைப்பின் தலைவராக செயல்பட்டார். 1992 ஆம் ஆண்டில், லாசாவில் சுதந்திர சார்பு பேரணியை ஏற்பாடு செய்ய இவர் உதவினார். இதில் பல பங்கேற்பாளர்கள் சீன பொது பாதுகாப்பு பணியகத்தால் கைது செய்யப்பட்டனர். பேரணியைத் தொடர்ந்து, பொது பாதுகாப்பு பணியக அதிகாரிகள் இவரை கண்காணிப்பில் வைத்தனர்.

கைதும், சிறைவாசமும் 
1996 மார்ச் 30 அன்று மாலை 6 மணியளவில், திபெத்திய சுதந்திர அமைப்பின் சக உறுப்பினருக்கு சொந்தமான லாசாவில் உள்ள ஒரு உணவகத்தில் இவர் கைது செய்யப்பட்டார். இவருடன் அந்த உறுப்பினரும் கைது செய்யப்பட்டார். 1992 லாசா எதிர்ப்பு தொடர்பான இவர் கைது செய்யப்பட்டார்: ஒரு சட்டவிரோத அமைப்பை நிறுவுவதன் மூலம் தேசிய பாதுகாப்பைத் தூண்டுதல் மற்றும் ஆபத்தை விளைவித்தல் போன்ற காரணங்களுக்காக. இவரது விசாரணையில், அதிகாரிகள் இவரை "எதிர் புரட்சிகர தலைவன்" என்று வர்ணித்தனர். 1996 நவம்பர் 26 அன்று, லாசா நகராட்சி இடைநிலை மக்கள் நீதிமன்றம் இவருக்கு 15 ஆண்டுகள் சிறைத்தண்டனையும், இவரது அரசியல் உரிமைகளை ஐந்து ஆண்டுகள் பறித்தும் தண்டனை விதித்தது.

இவர், பின்னர் குட்சா தடுப்பு மையத்தில் ஒரு வருடமும் ஒரு மாதமும் வைக்கப்பட்டார். இந்த நேரத்தில் சிறை அதிகாரிகளால் சித்திரவதை செய்யப்பட்டதாக இவர் பின்னர் கூறினார். முதல் ஆறு மாதங்களில், இவர் நீண்ட விசாரணை அமர்வுகளை எதிர்கொண்டதாகக் கூறப்படுகிறது. இவரது மணிகட்டை மற்றும் கணுக்கால் மீது கையுறை அணிய வேண்டிய கட்டாயம் ஏற்பட்டது. மேலும் தடியால் தாக்கப்பட்டார். பன்னாட்டு மன்னிப்பு அவை 1997 இல், "இவர் மிகவும் மோசமாக தாக்கப்பட்டார். இதனால் இவரால் நடக்க முடியவில்லை" என்றது.

நவம்பர் 27, 2005 அன்று, சித்திரவதை தொடர்பான ஐ.நா. சிறப்பு அறிக்கையாளர் மன்ஃப்ரெட் நோவாக் என்பவர் சிறையில் இவரைச் சந்தித்தார்; தனது அதிகாரப்பூர்வ அறிக்கையில், நோவாக் கைதியை விடுவிக்க பரிந்துரைத்தார். சந்திப்பின் விளைவாக இவரை அடித்ததாகவும், தனிமையில் அடைத்ததாகவும் கூறப்படுகிறது.

சிறையிலிருந்து விடுவித்தல் 
இவர், 2013 மார்ச் 30அன்று சுசுல் சிறையில் இருந்து விடுவிக்கப்பட்டார். இவர் தனது சாஞ்சு வீட்டிற்கு திரும்ப உத்தரவிடப்பட்டு, 2013 ஏப்ரல் 1 அன்று காவலர்களின் துணையுடன் வந்தார்.

மேற்கோள்கள் 

வாழும் நபர்கள்
1961 பிறப்புகள்
பீமா நாயக்

பீமா நாயக் (Bhima Nayak) 1857 ஆம் ஆண்டு நடைபெற்ற இந்திய சுதந்திரப் போராட்டத்தில் ஆங்கிலேயருக்கு எதிராக போராடிய ஓர் இந்தியப் புரட்சியாளராவார்.  பிமா நாயக் என்ற பெயராலும் அழைக்கப்படும் இவர் 1876 ஆம் ஆண்டு திசம்பர் மாதம் 26 அன்று இறந்தார்.  
பீமா பிரித்தானிய  அரசாங்கத்தால் தண்டிக்கப்பட்டபோது இவர் போர்ட் பிளேர் மற்றும் நிக்கோபார் சிறைகளில்  வைக்கப்பட்டார். பின்னர் நாயக் 1876 ஆம் ஆண்டு திசம்பரில்  போர்ட் பிளேரில் தூக்கிலிடப்பட்டார்.  மத்தியப்பிரதேசத்தின் இராபின் ஊட் என்றும் இவர் அழைக்கப்பட்டார்.  

மத்திய பிரதேசத்தில் சாகீத் பீமா நாயக் பரியோச்சனா என்ற அரசாங்கத் திட்டம் இவரை சிறப்பிக்கும் வகையில்  பெயரிடப்பட்டது.   முதல்வர் சிவராச் சிங் சவுகான் 2017 ஆம் ஆண்டு சனவரி மாதம் 21 ஆம் நாளன்று பட்வானி மாவட்டத்தின் தாபா பாவி கிராமத்தில் ஒரு பீமா நாயக் நினைவுச்சின்னத்தை நிறுவி அர்ப்பணித்தார்.

மேற்கோள்கள்

மேலும் வாசிக்க 
 

1876 இறப்புகள்
இந்திய விடுதலைப் போராட்ட வீரர்கள்
எம். அண்ணாமலை

மு. அண்ணாமலை (M. Annamalai) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1926 ஆம் ஆண்டு ஏஎப்ரல் மாதம் 15 ஆம் தேதியன்று இவர் பிறந்தார். 1977, மற்றும் 1989ஆம் ஆண்டு நடைபெற்ற  தேர்தல்களில் இந்தியப் பொதுவுடமைக் கட்சி (மார்க்சிஸ்ட்) வேட்பாளராக அரூர் தொகுதியில் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
இந்திய அரசியல்வாதிகள்
ஆன்கோவ்

ஆன்கோவ் என்றும் ஆன்கோ (Hankou), என்றும் அழைக்கப்படும் இது சீனாவின் ஊபேய் மாகாணத்தின் மூன்று நகரங்கள் (மற்றவை ஊச்சாங் மற்றும் அன்யாங்) ஒன்றிணைந்து தலைநகரான நவீன ஊகான் நகரமாக மாறியது. இது ஆன் ஆறு மற்றும் யாங்சி ஆறுகளுக்கு வடக்கே அமைந்துள்ளது. இங்கு ஆன் ஆறு யாங்சி ஆற்றில் கலக்கிறது. இது, அதன் மூன்று சகோதர நகரங்களான அன்யாங் (ஆன் ஆறு, யாங்சி ஆறுகளின் இடையே), ஊச்சாங் ( யாங்சியின் தெற்கே) ஆகியவற்றுடன் பாலங்கள் மூலம் இணைக்கப்பட்டுள்ளது.

இந்நகரம் ஊபேய் மாகாணத்தின் முக்கிய துறைமுகமாகவும், யாங்சி ஆற்றின் நடுப்பகுதியில் உள்ள  மிகப்பெரிய துறைமுகமாகவும் உள்ளது

வரலாறு 

நகரத்தின் பெயர் "ஆனின் வாய்" என்று பொருள்படும். இது யாங்சி ஆற்றங்கரையில் அமைந்துள்ளது. இலியு சாங்கிங் என்பவர் எழுதிய தாங் வம்சக் கவிதையில் இப்பெயர் தோன்றுகிறது. நகரத்தின் பிற வரலாற்று பெயர்களில் சியாகோ, இலுகோ ஆகியவையும் அடங்கும்.

இந்நகரம், மிங் முதல் சிங் வம்சங்களின் கீழ் அன்யாங்கில் உள்ளூராட்சி மன்றத்தின் நிர்வாகத்தின் கீழ் இருந்தது. இருப்பினும் இது ஏற்கனவே மிங் வம்சத்தில் உள்ள நான்கு முக்கிய தேசிய சந்தைகளில் ஒன்றாகும் . 1899 ஆம் ஆண்டு வரை தான் இந்நகரத்தை அன்யாங்கிலிருந்து பிரிக்க சீன அதிகாரியான சாங் சிடோங் என்பவர் முடிவு செய்தார். இது, பின்னர் சூரென், இயூயி, சூன்லி, தாசி ஆகிய நான்கு மாவட்டங்களாகப் பிரிக்கப்பட்டது. இதே போன்ற சில பெயர்களை இன்றைய ஊகானில் காணலாம். அங்கு புவியியல் பெயர்களான சூன்லிமென், சூரென்மென், தாசிமென் போன்ற பெயர்கள் உள்ளன.

1926 ஆம் ஆண்டில், இது ஒரு நகரமாக அதிகாரப்பூர்வமாக நிறுவப்பட்டது. இதன் நகராட்சி அரசாங்கம் சியாங்கன் மாவட்டத்தில் இணைக்கப்ப்பட்டது. அதே ஆண்டில், வடக்குப் போர்கள் இந்நகரத்தை நெருருங்கியது. மேலும் நகரத்தின் அருகிலுள்ள ஊச்சாங், இதனுடன் இணைக்கப்பட்டு தேசிய தலைநகரான ஊகானின் இடமாக மாற்றியது. ஆனால் 1927 ஆம் ஆண்டில், தேசிய தலைநகராக இருப்பதற்கான போராட்டத்தில் நாஞ்சிங் வெற்றி பெற்றபோது, ஊகான் அதன் அசல் வடிவத்திற்குத் திரும்பியது. இது மீண்டும் ஒரு நகரமாக இருந்தது. இந்த முறை இது ஒரு "சிறப்பு நகராட்சி" யாக நிறுவப்பட்டது. இது இன்றைய நாளில் நேரடி கட்டுப்பாட்டு நகராட்சியை ஒத்திருக்கிறது. 1949 க்கு முன்னர், ஒரு சிறப்பு நகராட்சி என்பதற்கும் மாகாண நகரம் என்பதற்கும் இடையில் மாறிவிட்டது. 1949 ஆம் ஆண்டில், மே 16 அன்று கம்யூனிஸ்டுகள் இங்கு  வந்தபோது, ஹன்கோ இறுதியாக அன்யாங் மற்றும் ஊச்சாங்குடன் இணைக்கப்பட்டு மீண்டும் ஊகான் என ஆனது.

புரட்சிகர காலங்கள் 
1900 ஆம் ஆண்டில் வடக்கு மாகாணங்களில் குத்துச்சண்டை வீரர்களிடமிருந்து தப்பி ஓடிய தொண்டு நிறுவனங்களின் குழுக்கள் தப்பிக்கும் பாதையில் இந்த நகரம் இருந்தது. சான்சியில் நடந்த தை-யான் படுகொலையில் இருந்து சில தொண்டு நிறுவனங்களின் குழுக்களைப் பற்றி தப்பி ஓடிய தொண்டு நிறுவனங்களில் ஒருவரான ரெவரெண்ட் ஏ இ குளோவர் என்பவர் எழுதிய எ தவுசண்ட் மைல்ஸ் இன் சீனா என்ற படைப்பில் பதிவு செய்யப்பட்டுள்ளது.

மேற்கோள்கள் 

 
Also available in Walravens, Hartmut and Edmund King. Newspapers in international librarianship: papers presented by the newspapers section at IFLA General Conferences. K.G. Saur, 2003. , 9783598218378.

வெளி இணைப்புகள் 

Historic US Army map of Hankou, 1945

சீனாவின் சிறப்பு நிர்வாகப் பகுதிகள்
சாய்சிரோ மிசுமி

சாய்சிரோ மிசுமி (Saichiro Misumi) சப்பான் நாட்டைச் சேர்ந்த ஓர் உளவியலாளர் ஆவார். சப்பான் – இந்தியா நட்புறவு சங்கத்தின் முன்னாள் நிர்வாக இயக்குனராகவும் ஆலோசகராகவும் இருந்துள்ளார். 1916 ஆம் ஆண்டு சூன் மாதம் மிசுமி பிறந்தார். இந்திய துணைக்கண்டத்தின் வரலாற்றை ஆய்வு செய்த மிசுமி இரண்டாம் உலகப் போரில் பங்குகொண்ட வீர்ராவார், முன்னாள் இந்திய தேசிய இராணுவ அதிகாரி மற்றும் புகழ்பெற்ற இந்திய தேசியவாதியான சுபாசு சந்திரபோசுடன் நட்பு கொண்டிருந்தார்.
இந்திய பிரதம மந்திரி நரேந்திர மோடி 2014 செப்டம்பர் மாதம் 2 ஆம் நாள் சப்பானுக்கு  உத்தியோகபூர்வமாகச் சென்றபோது மிசுமியைச் சந்தித்தார்.  இந்த சந்திப்பு இந்திய ஊடகங்களில் பரவலாக வெளியிடப்பட்டது. இந்திய வெளியுறவு அமைச்சகம், மிசுமியின் வாழ்க்கைக்  காலத்தை ஓர் ஆவணப்படத்தின் மூலம் பதிவுசெய்யும் திட்டத்தை வகுத்துள்ளது. இந்திய – சப்பான் நட்புறவுக்கு மிசுமி ஆற்றிய பணிகளுக்காக இந்திய அரசு மூன்றாவது உயரிய குடிமை விருதான பத்மபூசண் விருதை 2015 ஆம் ஆண்டு இவருக்கு வழங்கி சிறப்பித்தது. 
2018 ஆம் ஆண்டு பிப்ரவரி 23 அன்று சாய்சிரோ மிசுமி காலமானார்.

இவற்றையும் காண்க 
 சுபாசு சந்திர போசு
 இந்தியத் தேசிய இராணுவம்
 இந்தியா-ஜப்பான் உறவுகள்

மேற்கோள்கள்

புற இணைப்புகள் 
 

1916 பிறப்புகள்
2018 இறப்புகள்
சப்பானிய மக்கள்
பத்ம பூசண் விருது பெற்றவர்கள்
எட்வர்டு நியூட்டன்

சர் எட்வர்டு நியூட்டன் (Edward Newton)  ஒரு பிரித்தானிய காலனித்துவ நிர்வாகி மற்றும் பறவையியலாளர் ஆவார் . 1832 ஆம் ஆண்டு நவம்பர் மாதம் 10 ஆம் நாள் இவர் பிறந்தார். பிரித்தானியாவில் வழங்கப்படும் செயிண்ட் மைக்கேல், செயிண்ட் சியார்ச்சு கௌரவத்தை பெற்றவர் என்ற சிறப்பும் இவருக்கு உண்டு.
 
எம்.பி., வில்லியம் நியூட்டனின் ஆறாவது மற்றும் இளைய மகனாக சபோல்கின் மாகாணத்தின் எல்வெடன் இல்லத்தில் பிறந்தார். இவர் பறவையியலாளர் ஆல்பிரட் நியூட்டனின் சகோதரராவார்.  1857 ஆம் ஆண்டு  கேம்பிரிட்சு, மாக்டலீன் கல்லூரியில் பட்டம் பெற்றார்.  பிரித்தானிய பறவையியல் வல்லுநர்கள் சங்கத்தின் இருபது நிறுவன உறுப்பினர்களில் ஒருவராகவும் இருந்தார்.

நியூட்டன் 1859 முதல் 1877 வரை மொரீசியசின் காலனித்துவ செயலாளராக இருந்தார். அங்கிருந்து இவர் ஏற்கனவே அழிந்துவிட்ட  பறவையினங்களைச் சேர்ந்த டோடோ மற்றும் ரோட்ரிக்சு சாலிட்டர்  ஆகிய பறவைகளின்  பல மாதிரிகளை தனது சகோதரருக்கு அனுப்பினார்.

1878 ஆம் ஆண்டில், நியூட்டன் பூர்வீக நில பறவைகளை எங்கும் துன்புறுத்தலிலிருந்து பாதுகாப்பதற்கு குறிப்பாக வடிவமைக்கப்பட்ட  சட்டங்களை இயற்றும் நடவடிக்கையை முன்னெடுத்தார்.

எட்வர்ட் 1877 ஆம் ஆண்டு முதல் 1883 ஆம் ஆன்டு வரை காலனித்துவ செயலாளராகவும்,  சமைக்காவின்  லெப்டினன்ட்-ஆளுநராகவும் இருந்தார் நியூட்டன் 1869 ஆம் ஆண்டில் கெரின் மகள் மேரி லூயிசா கிரான்சுடவுனை மணந்தார். அடுத்த ஆண்டிலேயே அவர் இறந்தார்.
 
மலகாசி கெசுட்ரல் பால்கோ நியூட்டோனி பறவை இனங்களுக்காக இவர் நினைவு கூரப்படுகிறார்.

கெக்கோ இனத்தைச் சேர்ந்த உயிரினத்திற்கு பெல்சுமா எட்வர்டு நுவ்டோனி என்ற பெயர் இவரது நினைவாக பெயரிடப்பட்டது.

1897 ஆம் ஆண்டு ஏப்ரல் மாதம் 25 அன்று எட்வர்டு காலமானார்.

மேற்கோள்கள் 

1832 பிறப்புகள்
1897 இறப்புகள்
பறவையியலாளர்கள்
பிரித்தானிய அறிவியலாளர்கள்
மொரிசியசு அரசியல்வாதிகள்
டோவினோ தாமசு

டோவினோ தாமசு (பிறப்பு 21 சனவரி 1989) மலையாள திரைப்பட நடிகர். இவர் 2012இல் வெளிவந்த பிரபுவிந்தே மக்கால் என்ற மலையாளத் திரைப்படத்தில் அறிமுகமானார்.

டைம்சு ஆப் இந்தியாவின் துணை நிறுவனமான கொச்சி டைம்சு வெளியிட்ட கேரளாவைச் சேர்ந்த மிகவும் விரும்பத்தக்க மனிதர்களின் பட்டியலில் டோவினோ 6வது இடத்தை பிடித்தார். 2018ஆம் ஆண்டு, கொச்சி டைம்சு வெளியிட்ட மிகவும் விரும்பத்தக்க ஆண்களின் பட்டியலில் டோவினோ முதல் இடத்தைப் பிடித்தார்.

ஆரம்ப கால வாழ்க்கை 
டோவினோ தாமசு 21 சனவரி 1989 இல் பிறந்தார். எல்லிக்கல் தாமசு மற்றும் சீலா தாமசு ஆகியோர் டோவினோ தாமசுன் பெற்றோர்கள்.இவர்ககு டிங்சுடன் தாமசு மற்றும் தன்யா தாமசு ஆகிய உடன் பிறப்புகள் உள்ளனர். இவர் தனத பள்ளிப் படிப்பைப் டான் பாசுகோ மேல்நிலைப்பள்ளி, இரிஞ்ஞாலகுடா மற்றும் தொடக்கப்பள்ளியை செயின்ட் மேரி மேல்நிலைப்பள்ளி ஆகியவற்றில் முடித்தார் . நடிகர் நிவின் பாலி  இவரது உறவினர் ஆவர்.இவர் தமிழ்நாடு பொறியியல் கல்லூரி, கோவையில் தமது பொறியியல் (ECE) பட்டப்படிப்பை முடித்தார்.

தனிப்பட்ட வாழ்க்கை 

டோவினோ தனது நீண்டகால காதலியான லிடியாவை 2014 அக்டோபர் 25 அன்று இரிஞ்ஞாலகுடாவில் உள்ள செயின்ட் தாமசு கதீட்ரலில் திருமணம் செய்து கொண்டார்.இவர்களுக்கு  ஒரு மகள் மற்றும் ஒரு மகன் உள்ளனர்.

சான்றுகள்

வெளியினைப்புகள் 

 
 

1989 பிறப்புகள்
இந்தியத் திரைப்பட நடிகர்கள்
வாழும் நபர்கள்
மலையாளத் திரைப்பட நடிகர்கள்
தமிழ்த் திரைப்பட நடிகர்கள்
பிலிம்பேர் விருதுகள் வென்றவர்கள்